Uptown Funk
"Uptown Funk" (stilizovan kao "UpTown Funk!") je singl američkog producenta Marka Ronsona, sa gostujućim vokalima američkog umjetnika Brune Marsa, sa Ronsonog četvrtog studijskog albuma iz 2015. godine, Uptown Special. Izdavačka kuća Sony Music Entertainment objavila je pjesmu kao glavni singl albuma 10. novembra 2014. godine. Pjesmu su napisali Ronson, Jeff Bhasker, Mars i Philip Lawrence; dok su Ronson, Mars i Bhasker također navedeni kao producenti. Pjesma je bila komercijalan uspjeh, te je bila na prvom mjestu na hit listi u Ujedinjenom Kraljevstu 7 sedmica, 8 sedmica na prvom mjestu hit liste Billboard Hot 100 u Sjedinjenim Američkim Državama i bila na vrhu ljestvica nekoliko drugih zemalja poput Australije, Kanade, Irske, Francuske i Novog Zelanda. Pjesma drži rekord za najstreamovaniju pjesmu svih vremena u jednoj sedmici u Ujedinjenom Kraljevstvu, te je puštana 2,56 miliona puta u jednoj sedmici. 2015. godine, pjesma je osvojila Brit nagradu za britanski singl godine.